

**Olcsva Község Polgármesterétől**

4826 Olcsva, Kossuth utca 2.

Telefon/fax: 06/45 479-600

e-mail: olcsvaph@olcsva.hu

honlap: www.olcsva.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Száma: ……………./2020.

Készítette: Feketéné dr. Lázár Emese aljegyző

A rendelet-tervezet elfogadásához

minősített többség szükséges!

**E L Ő T E R J E S Z T É S**

- a Képviselő-testülethez -

**a szociális célú tűzifa támogatás helyi szabályairól szóló**

**10/2019. (XI. 22.) önkormányzati rendelet módosítására**

(Készült: a Képviselő-testület 2020. január 22-i ülésére)

*Tisztelt Képviselő-testület!*

Olcsva Község Önkormányzata az elmúlt évben megalkotta a szociális célú tűzifa támogatás helyi szabályairól szóló rendeletét (a továbbiakban: Rendelet). Az elmúlt év végén megtörtént a jogosultak részére a tűzifa kiosztása, azonban a megvásárolt fából még bőven maradt. Ezért fogalmazódott meg a képviselők részéről is az, hogy bővíteni szükséges a jogosultak körét a jövedelmi értékhatár megemelésével. Ugyanakkor rendezési szempont lenne a kérelmek beérkezési sorrendje.

Így a Rendelethez az alábbi két módosító javaslatot kívánom előterjeszteni:

Az első javaslat arra irányul, hogy a még rendelkezésre álló tűzifamennyiségből a benyújtott kérelmek érkezési sorrendjében kapjanak a rászorult lakosok.

Az egy főre eső jövedelmi határt 100 000 Ft-ról felemelnénk 120 000 Ft-ra.

**A Rendelet 2. § (1) bekezdése az alábbiakat tartalmazza jelenleg:**

**„2. §**(1) A képviselő-testület szociális célú tűzifa támogatásban részesíti e rendeletben meghatározott jogosultsági feltételeknek megfelelő szociálisan rászoruló családokat, idős embereket, akiknél alacsony jövedelmük miatt a téli tüzelő beszerzése nehézséget okoz, az önkormányzat ***rendelkezésére álló tűzifamennyiség erejéig.***

**A 2. § (1) bekezdés helyébe az alábbi rendelkezés lépne:**

**„2. §**(1) A képviselő-testület szociális célú tűzifa támogatásban részesíti e rendeletben meghatározott jogosultsági feltételeknek megfelelő szociálisan rászoruló családokat, idős embereket az önkormányzat ***rendelkezésére álló tűzifamennyiség erejéig,*** ***a benyújtott kérelmek érkezési sorrendjében.***

**A Rendelet 2. § (2) bekezdésének e) pontja az alábbiakat tartalmazza jelenleg:**

„e) olyan háztartásban él, ahol az egy főre eső jövedelem nem haladja meg a **100.000.-Ft-ot** **(azaz egyszázezer forintot).** E rendelet alkalmazásában a háztartás, valamint a jövedelem a szociális igazgatásról és szociális ellátásokról szóló törvényben meghatározott háztartás, illetve vagyon”

**A Rendelet 2. § (2) bekezdésének e) pontja az alábbiak szerint módosulna:**

„e) olyan háztartásban él, ahol az egy főre eső jövedelem nem haladja meg az **120.000.-Ft-ot (azaz egyszázhúszezer forintot).** E rendelet alkalmazásában a háztartás, valamint a jövedelem a szociális igazgatásról és szociális ellátásokról szóló törvényben meghatározott háztartás, illetve vagyon.”

**Hatásvizsgálat**

**Várható társadalmi hatás:**

A rendelet módosításának várhatóan pozitív társadalmi hatása lesz, hiszen az egy főre jutó jövedelem értékhatára emelésre kerül, így több rászoruló személy részesülhet a támogatásból.

**Várható gazdasági, költségvetési hatás:**

A rendelet módosítás többletkiadással jár, fedezetét a településnek megítélt és folyósított állami szociális normatíva biztosítja.

**Várható környezeti és egészségi következményei:**

A téli tüzelés az egyik legkárosabb emberi tevékenység a környezeti terhelést tekintve. Mivel itt jó minőségű tűzifa kiosztásáról van szó, így ez a fajta levegőterhelés valamelyest csökkenhet.

**Adminisztratív terheket befolyásoló hatásai:**

A rendelet módosítás jelentős többletterhet nem jelent a Hivatal számára.

**A jogszabály megalkotásának szükségessége, a jogalkotás elmaradásának várható következményei:**

A rendelet megalkotása szükséges ahhoz, hogy jogszerűen lehessen kiosztani a már meglévő tűzifát a lakosság között.

**A Rendelet alkalmazásához szükséges személyi, szervezeti, tárgyi és pénzügyi feltételek:**

A Rendelet alkalmazásához szükséges személyi, tárgyi, pénzügyi feltételek nagyobbrészt rendelkezésre állnak. A kiosztás jelenthet még olyan terhet, amely további szervezést igényel.

Az előterjesztés mellékletét képezi a rendelet-tervezet.

Kérem a Tisztelt Képviselő-testületet, hogy a rendelet-tervezetet szerint támogatni szíveskedjen!

Olcsva, 2020. január 20.

Borbás Judit

polgármester

*„TERVEZET”*

**Olcsva Község Önkormányzat Képviselő-testületének**

**…/2020. (….….) önkormányzati rendelete**

**a szociális célú tűzifa támogatás helyi szabályairól szóló**

**10/2019. (XI. 22.) önkormányzati rendelet módosításáról**

Olcsva Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. §(1) A szociális célú tűzifa támogatás helyi szabályairól szóló 10/2019. (XI. 22.) önkormányzati rendelet (a továbbiakban: R.) 2. §- ának (1) bekezdése helyébe az alábbi rendelkezés lép:

**„2. §**(1) A képviselő-testület szociális célú tűzifa támogatásban részesíti e rendeletben meghatározott jogosultsági feltételeknek megfelelő szociálisan rászoruló családokat, idős embereket, az önkormányzat ***rendelkezésére álló tűzifamennyiség erejéig,*** ***a benyújtott kérelmek érkezési sorrendjében.***

2. § A 2. § (2) bekezdésének e) pontja pontjában meghatározott

a) „100 000 Ft-ot (azaz egyszázezer forintot)” szövegrész helyébe „120 000 Ft-ot (egyszázhúszezer forintot)” szöveg lép.

3. § Ez a rendelet kihirdetése napján lép hatályba.

Borbás Judit dr. Deák Ferenc

polgármester jegyző

Az előterjesztés és a rendelet-tervezet törvényességi szempontból megfelel.

Olcsva, 2020. január 20.

..……………………

dr. Deák Ferenc

jegyző

Általános indokolás

A szociális jellegű támogatások lakosság minél nagyobb részére történő eljuttatásához szükséges bővíteni a jogosultsági feltételeket.

Részletes indoklás

Az 1. §-hoz

A rendelkezésre álló tűzifamennyiségből a kérelmek beérkezési sorrendjében részesülnének a rászorulók.

A 2. §- hoz

Ebben a szakaszban az egy főre eső jövedelmi értékhatár kerül módosításra annak érdekében, hogy minden rendelkezésre álló tűzifa kiosztásra kerülhessen.

A 3. §- hoz

A rendelet módosításának hatályba léptetéséről rendelkezik.